8.3.2022.
HR
Službeni list Europske unije
C 111/3
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.10637 – CERTAS / ENGIE SOLUTIONS / SSEC JV) Predmet primjeren za primjenu pojednostavnjenog postupka (Tekst značajan za EGP)
(2022/C 111/03)
1.
Komisija je 28. veljače 2022.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Certas Energy France („Certas”, Francuska), pod kontrolom poduzetnika DCC plc („DCC”, Irska), — Engie Energies Service – Engie Solutions („Engie Solutions”, Francuska), pod kontrolom poduzetnika Engie SA („Engie”, Francuska), — SSEC (Francuska).
Poduzetnici Certas i Engie steći će, u smislu članka 3. stavka 1. točke (b) i članka 3. stavka 4.
Uredbe o koncentracijama, zajedničku kontrolu nad poduzetnikom SSEC.
Koncentracija se provodi kupnjom udjela u novoosnovanom društvu koje čini zajednički pothvat.
2.
Poslovne su djelatnosti predmetnih poduzetnika sljedeće:
— Certas: upravljanje benzinskim postajama u Francuskoj na mreži cesta i autocesta.
Njegovo matično društvo DCC posluje na svjetskoj razini u četiri organizacijske jedinice koje obuhvaćaju razna industrijska područja kao što su tehnologija, zdravstvena zaštita, ukapljeni naftni plin te maloprodaja i nafta, — Engie Solutions: pružanje usluga povezanih s upravljanjem energijom u Francuskoj.
Njegovo matično društvo Engie bavi se opskrbom plinom i električnom energijom te uslugama povezanima s upravljanjem energijom u cijelom svijetu, — SSEC: novoosnovani zajednički pothvat koji će postavljati i voditi punionice električnih vozila u Francuskoj.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim, konačna odluka još nije donesena.
U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br.
139/2004 (2) treba napomenuti da je ovaj predmet primjeren za primjenu postupka iz Obavijesti.
(1) SL L 24, 29.1.2004., str.
1. („Uredba o koncentracijama”).
(2) SL C 366, 14.12.2013., str.
5.